**Условия и ред за получаване на пълномощни чрез електронни средства за участие и гласуване в ОСА**

ЦКБ АД осигурява възможност упълномощаването за участие/гласуване в ОСА да се извърши чрез използване на електронни средства. В този случай пълномощното следва да бъде подписано като електронен документ (електронен образ) с квалифициран електронен подпис /КЕП/ на упълномощителя, по смисъла на Закона за електронния документ и електронните удостоверителни услуги /по аналогичен начин следва да бъде процедирано и при евентуално оттегляне на пълномощно/. Така оформеното пълномощно, заедно с изрично уведомление от упълномощителя за извършеното упълномощаване по електронен път, също подписано с КЕП, както и сканирано удостоверение за актуална регистрация (ако е приложимо), следва да бъдат изпратени на дружеството чрез електронна поща на адрес: osa@ccbank.bg. Всички електронни образи на документи следва да са подписани с квалифициран електронен подпис на акционера–упълномощител (за физически лица), или на законния представител на акционера–упълномощител (за юридически лица).“